62020CO0032_INF
Определение на Съда (седми състав) от 4 юни 2020 г. —Balga
(Дело C‑32/20) (
1
)
„Преюдициално запитване — Член 53, параграф 2 от Процедурния правилника на Съда — Член 30 от Хартата на основните права на Европейския съюз — Защита при недопустимо уволнение — Членове 20, 21, 34 и 47 от Хартата на основните права — Директива 98/59/ЕО — Колективни уволнения — Национална правна уредба относно защитата, която се полага на работника, ако при колективни уволнения бъде недопустимо уволнен вследствие от нарушение на критериите за избор на подлежащите на уволняване работници — Липса на прилагане на правото на Съюза по смисъла на член 51, параграф 1 от Хартата на основните права — Неприложимост на Хартата на основните права — Явна липса на компетентност“
1.
Преюдициални въпроси — Компетентност на Съда — Граници — Искане за тълкуване на Хартата на основните права на Съюза — Национална правна уредба, която не съставлява мярка за прилагане на правото на Съюза — Явна липса на компетентност на Съда
(член 6, параграф 1 ДЕС; член 267 ДФЕС; членове 20, 21, 30, 34 и 47 и член 51, параграфи 1 и 2 от Хартата на основните права на Европейския съюз; член 53, параграф 2 от Процедурния правилник на Съда)
(вж. т. 23—27 и 35 и диспозитива)
2.
Социална политика — Сближаване на законодателствата — Колективни уволнения — Директива 98/59 — Приложно поле — Условия за защита на работника в рамките на колективни уволнения в случай на недопустимото му уволнение в нарушение на критериите за избор на подлежащите на уволняване работници — Изключване
(Директива 98/59 на Съвета)
(вж. т. 31—34)
Диспозитив
Произнасянето по въпросите, отправени от Corte d’appello di Napoli (Апелативен съд Неапол, Италия) с акт от 18 септември 2019 г., очевидно не е от компетентността на Съда.
(
1
)	ОВ C 161, 11.5.2020 г.